Liceul Teoretic „Spiru Haret” Moinești este beneficiarul unui nou proiect Erasmus+ intitulat „Stagii de practică pentru un viitor de succes” care va fi implementat în perioada 15 octombrie 2023-15 octombrie 2024.
Este un proiect care răspunde nevoii liceului de creștere a calității educației inițiale, de dezvoltare a dimensiunii europene și a cooperării interinstituționale cu instituții și agenți economici din domeniul informatic din Cipru și Portugalia care va aduce un plus de calitate în formarea profesională inițiala și dezvoltarea personală a beneficiarilor. 
Va fi prima experiență de mobilitate VET, stagii de practică în firme IT internaționale pentru 30 de participanți, elevi ai claselor a X-a și a XI-a, profil matematică-informatică/matematică-informatică, intensiv informatică, care vor dobândi competențe și experiență de muncă în firme reale, în context internațional. Pe termen lung, aceștia vor fi mai competitivi și eficienți pe piața muncii din țară sau din străinătate.










